Publication: Magyar Közlöny
Issue: MK-2001-132 (Year: 2001, Number: 132)
Era: 1990-2004
Section: szóló 1993. évi III. törvény (a továbbiakban: Szt.) 3. §-ának
Paragraph Index: 347

42. § Az Szt. V. fejezetének I. címe a következő új alcímekkel és a 94/E—94/L. §-okkal egészül ki: „A személyes gondoskodást nyújtó szociális intézményekben ellátottak jogai 94/E. § (1) A személyes gondoskodást nyújtó szociális intézményi ellátást igénybe vevő ellátottnak joga van szociális helyzetére, egészségi és mentális állapotára tekintettel a szociális intézmény által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére. Az alap- és nappali ellátásban részesülő számára az igénybe vett ellátáshoz kapcsolódó, az e törvényben meghatározott általános vagy speciális jogokat is biztosítani kell.

Source: https://magyarkozlony.hu/hivatalos-lapok/424f68461e6d1e938cdb6dbbe9cd1eb5c13ddacc/dokumentumok/722ca103713aa5baed8ee2e3e9c0e15464414ce6/letoltes